Καλημέρα σε όλους.

Δεν ξέρω αν οι προτάσεις θα πρέπει να μαζευτούν ξεχωριστά ανά αγώνισμα, όμως αν είναι άτοπο το ότι τις καταθέτω εδώ, ίσως μπορεί ο administrator να τις ταξινομήσει.

Προσωπικά - και χωρίς να βρίσκομαι εδώ σαν πρόεδρος σωματείου- θα ήθελα να καταθέσω την άποψή μου σχετικά με το αγώνισμα των προσγειώσεων ακριβείας ( που είναι πρόσφατο ) και που το έζησα από κοντά. Κρίνω, προβληματίζομαι και προτείνω σαν αθλητής σε άλλα αγωνμίσματα από το 1972 καί μέσα από την εμπειρία μου στον αερομοντελισμό - όποια και αν είναι - από το 1988. 

1. Το αγώνισμα λέγεται προσγειώσεις ακριβείας τηλεκατευθυνομένων αεροπλάνων. (και θα μπορούσε να είναι και προσθαλασσώσεις ακριβείας για υδροπλάνα). 
Συνεπώς πιστεύω για το κυριολεκτικό της περιγραφής του … και μόνο, ότι μία προσπάθεια θα πρέπει να περιλαμβάνει όλες τις φάσεις της προσγείωσης και με ασφάλεια. 
Πορεία προσέγγισης, ευθυγράμμιση στον διάδρομο και επαφή μ' αυτόν.

2. Πολύ σωστά - όπως προβλέπεται- κάθε προσπάθεια πρέπει να γίνεται μετά από 360 μοίρες νοητή περιστροφή του αεροπλάνου. Όμως ανάλογα με τον τύπο κάθε αεροπλάνου και τα χαρακτηριστικά του αυτό το κατορθώνει άλλο σε απόσταση 10 μέτρων και άλλο σε απόσταση άνω των 50 μέτρων. Θα πρέπει εδώ να ληφθεί υπ' όψη ο μέσος όρος των απλών αεροπλάνων που πετάμε και να οριστεί ένας περιορισμός ή προϋπόθεση ή κριτήριο.

ΥΠΟΜΝΗΜΑ:

ΘΕΣΗ ΑΘΛΗΤΗ

ΘΕΣΗ ΒΟΗΘΟΥ

ΚΡΙΤΗΣ, ΧΡΟΝΟΜΕΤΡΗΣ,

ΣΗΜΕΙΩΤΗΣ, ΑΛΥΤΑΡΧΗΣ.

ΚΡΙΤΗΣ ΔΙΕΛΕΥΣΗΣ

ΔΕΙΚΤΗΣ ΧΑΜΗΛΟΥ

ΥΨΟΥΣ (40-50 εκ)

ΑΚΥΡΗ ΔΙΕΛΕΥΣΗ

ΕΓΚΥΡΗ ΔΙΕΛΕΥΣΗ

ΦΟΡΑ  ΑΝΕΜΟΥ

45 μοίρες από τον άξονα

Πορεία αεροπλάνου


Όπως φαίνεται στο σχήμα, προτείνεται η αύξηση του αριθμού των κριτών κατά δύο, η θέση των οποίων θα είναι ορισμένη απόσταση από το κέντρο του στόχου (π.χ. 70 μέτρα) και θα σημειώνουν την έγκυρη ή άκυρη διέλευση του αεροπλάνου.

Με αυτά τα δεδομένα: 

-υποχρεωτικά όλα τα μοντέλα διανύουν ελάχιστη απόσταση υποχρεωτικά σε συνδυασμό με την πορεία 360 μοιρών, άλλα όλα την ίδια.

- ότι τύπος και να είναι το μοντέλο αργό ή γρήγορο, έχει να αντιμετωπίσει το χρόνο με αντιστρόφως ανάλογο μέγεθος την ταχύτητα καθόδου. Δηλ. ένα γρήγορο διανύει την απόσταση εύκολα αλλά έρχεται σε ταχύτητα καθόδου δύσκολα – απαιτείται απόσταση- και ένα αργό έρχεται εύκολα σε πορεία καθόδου αλλά σε μεγαλύτερο χρόνο.
- Σοβαρότατο πλεονέκτημα της πρότασης αυτής  είναι η μέγιστη δυνατή ασφάλεια του αγωνιζόμενου, του βοηθού του, των κριτών και των θεατών. Εάν δεν γίνεται αντιληπτό αυτό, εξηγούμε:

Σε όσο μικρότερο χώρο κινείται το μοντέλο, με ελιγμούς απότομους, χαμηλούς και κοντά σε κόσμο, με πίεση χρόνου και με υψηλές ταχύτητες, αυτό γίνεται επικίνδυνο, ειδικά όταν ο άνεμος είναι δυνατός και πλάγιος. Όχι γιατί εξαρτάται από τα χέρια του χειριστή – που μπορεί να μην είναι τόσο έμπειρος - αλλά οι κακές στιγμές και οι αστάθμητοι παράγοντες είναι πολλοί. Στο κάτω - κάτω γιατί να μην έχουμε τον μέγιστο βαθμό ασφάλειας ακόμη και για το σπάσιμο του μοντέλου που κοστίζει.

3. Σε συνδυασμό με την παράγραφο 2, προτείνεται πεντάλεπτο σε κάθε γύρο για κάθε αθλητή, από την απογείωση μέχρι την ολοκλήρωση 10 το μέγιστο προσπαθειών και στο τέλος της προσπάθειας να βαθμολογούνται οι οκτώ απ’ αυτές αφού αφαιρεθούν η καλύτερη και η χειρότερη. Στα περισσότερα αγωνίσματα είναι πιο δίκαιη η βαθμολογία αυτή με το δεδομένο ένας άξιος χειριστής με π.χ. οκτώ προσπάθειες καλές και μία άτυχη (δεν πάτησε ή πάτησε εκτός) παραμένει καλός χειριστής αλλά δεν καταδικάζεται χαμηλώνοντας ο μέσος όρος.
Αυτά τα παραθέτω προς σκέψη, προβληματισμό και συζήτηση. Μπορεί να κάνω και λάθος. Μπορεί να τα βλέπω και από λάθος οπτική γωνία. Όμως μπορούμε να τονώσουμε το ενδιαφέρον και να αυξήσουμε την ασφάλεια στο αγώνισμα.

